У С Т А В

на

Народно читалище „Пробуда - 1934"

с.Портитовци

ГЛАВА ПЪРВА

ОБЩИ ПОЛОЖЕНИЯ

Чл.1 Този устав е съобразен със Закона за Народните Читалища приет от 37-то Народно Събрание на 09.10.1996г. Осигурява устройството и развитието на Читалище „Пробуда-1934" с.Портитовци, урежда основните положения на вътрешно нормативната му уредба в зависимост от специфичните условия при които се развива неговата дейност.

Чл.2./1/ Народно Читалище,,Пробуда -1934" с.Портитовци е традиционно самоуправляващо се българско културно-просветно сдружение в с.Портитовци. То е създадено и работи на принципите на демократизма, доброволността и автономията.

/2/В неговата дейност могат да участват всички физически лица без оглед на ограничения на възраст, пол, политически и религиозни възгледи и етническо самосъзнание. В своята дейност то изпълнява и държавни културни-просветни задачи.

/3/ Народно Читалище „Пробуда-1934" с.Портитовци е Юридическо лице с нестопанка цел със седалище с.Портитовци общ.Бойчиновци обл. Монтана ул."Първа" - 38

/4/ Читалището е вписано в регистъра на Министерството на културата под № 2813 от 12.07 2001г.

/5/ Наименованието е : Народно Читалище „Пробуда-1934" с.Портитовци, което наименование при необходимост ще се изписва и на латиница по следния начин : Narodno chitalishte „Probuda-1934” s. Portitovci

5. Рог61оус1 /6/ Читалището поддържа най-тесни връзки на сътрудничество координация на културната дейност, организирана от общината и участва активно в провеждането на общоселски и общински културни прояви. Съобразява дейността си със стратегията на общината в областта на културата.

ГЛАВА ВТОРА

ЦЕЛИ И ЗАДАЧИ:

Чл.З. Основната цел на Народно Читалище „Пробуда-1934" с.Портитовци е да задоволява потребностите на гражданите, свързани с :

1. Развитие и обогатяване културния живот в селото

2. Запазване на обичайте и традициите на населението

3. Разширяване знанията на гражданите и приобщаването им към ценностите и постиженията на науката, изкуството и културата.

4. Възпитаване в дух на демократизъм, родолюбив и общочовешка нравственост, утвърждаване на националното самосъзнание.

Чл.4. За постигането на тези цели Читалището извършва основни дейности като :

1. Уреждане и поддържане на общодостъпна читалищна библиотека

2. Развива и подпомага любителското художествено творчество чрез създаване на художествени колективи и изпълнители по възможност в повече жанрове на изкуството, за които има необходимите условия.

3. Организира школи, кръжоци, курсове и клубове, празненства, концерти, спектакли и чествания.

4. Създаване и съхраняване на музейни сбирки.

5. Осигуряване на достъп до информация 6. Предоставяне на компютърни и интернет услуги

Чл.5. Читалището може да извършва и допълнителни дейности, подпомагащи изпълнението на основните му цели и задачи с изключение използването на читалищни помещения за клубове на политически организации, религиозни секти и други дейности, противоречащи на добрите нрави, националното самосъзнание и традиции.

Чл.6. Читалището няма право да организира или да предоставя имуществото си за хазартни игри и нощни заведения.

Чл.7. Читалището може да се съюзява с други читалища за защита на своите интереси и за провеждане на съвместни дейности и инициативи. Сдруженията могат да бъдат в рамките на общината, региона и в национален мащаб.

ГЛАВА ТРЕТА

УПРАВЛЕНИЕ:

Чл.8. ЧЛЕНСТВО В ЧИТАЛИЩЕТО

Чл.9. Членството в Народното читалище е свободно за всички дееспособни граждани без ограничения щом те работят за постигане целите на Читалището и защитават неговите интереси

. Чл.10. (1) Членовете на Народното читалище са индивидуални, колективни и почетни.

(2) Индивидуалните членове са български граждани. Те биват действителни и спомагателни.

(3) Действителните членове са лица навършили 18 години, които участват в дейността на Народното читалище, редовно плащат членски внос и имат право да избират и да бъдат избирани.

(4) Спомагателните членове са лица до 18 години, нямат право да избират и да бъдат избирани, но имат право на съвещателен глас и са освободени от плащането на членски внос. /5/ Колективните членове съдействат за осъществяване на целите на Читалището, подпомагат дейностите, поддържането и обогатяването на материалната база и имат право на един глас в Общото събрание. Те се приемат по писмено заявление до Настоятелството от упълномощен представител. Колективни членове могат да бъдат:

1. Професионални организации

2. Стопански организации

3. Търговски дружества

4. Кооперации и сдружения

5. Културно-просветни и любителски клубове и творчески колективи

/6/ Почетни членове могат да бъдат български и чужди граждани с особени заслуги към Народното читалище. Те се приемат от Общото събрание по предложение на Настоятелството. Почетните членове се освобождават от членски внос.

/7/ Действителните и почетните членове на читалището имат право:

1. Да избират и да бъдат избирани

2. Да участват в обсъждането на всички въпроси от дейността на читалището

3. Да получават информация по интересуващите ги въпроси от дейността на читалището и работата на ръководните му органи

/8/Членовете на читалището са длъжни :

1. Да спазват устава на читалището

2. Да плащат редовно и лично годишния си членски внос

3. Да опазват имуществото на читалището Да участват в дейността на читалището според възможностите си

Чл.11. Органите за самоуправление на читалището са общото събрание,настоятелството и проверителната комисия.

Чл.12. Върховен орган на читалището е общото събрание,което се състои от всички членове имащи право на глас.

Чл.13.(1)0бщото Събрание:

1. Изменя и допълва устава

2. Избира и освобождава членовете на настоятелството,проверителната комисия и председателя

3. Приема вътрешни актове,необходими за организацията и дейността на читалището

4. Изключва членове на читалището

5. Приема програма за дейността на читалището, годишния отчет и бюджета на читалището

6. Взема решения за членуване или прекратяване на членството на читалището в читалищен съюз

7. Взема решения за откриване и закриване на филиали на читалището след съгласуване с общината

8. Взема решение за прекратяване на читалището

9. Взема решение за отнасяне до съда на незаконно съобразни действия на ръководството или отделни читалищни членове

(2) Решенията на Общото Събрание са задължителни за другите органи на читалището. Чл.14.(1) Редовно Общо Събрание на Читалището се свиква от Настоятелството най-малко веднъж годишно.Извънредно Общо Събрание може да бъде свикано по решение на Настоятелството, по искане на проверителната комисия или на една трета от членовете на Читалището.

(2) Поканата за събрание трябва да съдържа - дневният ред, датата, часа и мястото на провеждането му и кой го свиква.Тя трябва да бъде получена не по-късно от седем дни от датата на провеждането му.В същият срок на общодостъпни места трябва да бъде обявено и съобщение за събранието.

(3) Общото Събрание е законно,ако на него присъства най-малко половината от имащите право на глас членове на Читалището.При липса на кворум събранието се насрочва за друга дата,но не по-рано от една седмица.Тогава събранието е законно,колкото и членове да се явят.

(4) Решенията по член13. ал.1 т. 1,4,7 и 8 се вземат с мнозинство най-малко с две трети от всички членове. Останалите решения се вземат с мнозинство повече от половината от присъстващите членове.

Чл.15.(1)Ръководен орган на читалището между общите събрания е Настоятелството, което се състои най-малко от трима членове, избрани най-малко за срок от три години.Същите да нямат роднински връзки по права и сребърна линия до четвърта степен и сватовство.Промени в състава на Настоятелството могат да се правят на Общите Събрания на Читалището само при трайна невъзможност за изпълнение на задълженията му.

(2) Настоятелството:

1. Свиква Общото събрание

2. Осигурява изпълненията на решенията на Общото Събрание

3. Подготвя и внася в Общото Събрание проект за бюджет на Читалището и утвърждава щата му

4. Подготвя и внася в Общото Събрание отчет за дейността на Читалището

5. Назначава Секретаря на Читалището и утвърждава длъжностната му характеристика.Секретарят се явява като административен ръководител, който организира и ръководи цялостната оперативна дейност на Читалището. По право е член на Настоятелството и негов секретар.

6. Приема нови членове на Читалището

7. Определя годишния членски внос

8. Провежда най-малко четири заседания годишно. Те са редовни, ако на тях присъстват повече от половината от членовете Му.

9. На първото заседание се избира заместник Председател и се разпределят отговорностите между членовете по отделни направления на дейността.

(3) Настоятелството взема решения с мнозинство повече от половината от членовете си.

Чл.16.(1) Председателят на читалището е член на Настоятелството и се избира от Общото Събрание за срок от три години.

(2) Председателят:

1. Организира дейността на читалището съобразно закона,устава и решенията на Общото Събрание

2. Представлява читалището

3. Свиква и ръководи заседанията на Настоятелството и представлява Общото Събрание

4. Отчита дейността си пред Настоятелството и Общото Събрание

5. Сключва и прекратява трудовите договори със служителите съобразно бюджета на читалището и въз основа решенията на Настоятелството

6. Подпомага и контролира дейността на Секретаря и служителите на Читалището

7. В негово отсъствие го замества заместник председателят или секретарят

Чл.17.(1) Проверителната комисия се състои от трима членове, избрани от срок до три години.

(2) Членове на Проверителната Комисия не могат да бъдат лица, които са в трудово-правни отношения с читалището или са роднини на членове на Настоятелството по права линия, съпрузи, братя, сестри и роднини по сватовство.

(3) Проверителната Комисия осъществява контрол върху дейността на Настоятелството и Председателя на Читалището по спазване на закона,устава и решенията на Общото Събрание.

(4) При констатирани нарушения Проверителната Комисия уведомява Общото Събрание на Читалището, а при данни за извършено престъпление и органите на прокуратурата.

Чл.18. Не могат да бъдат избирани за членове на Настоятелството и на Проверителната Комисия лица, които са осъждани на лишаване от свобода за умишлени престъпления от

общ характер. Не могат да бъдат избирани и лица, които не присъстват на събрание. ИМУЩЕСТВО И ФИНАНСИРАНЕ

Чл.19. Имуществото на читалището се състои от право на собственост, владеене и от други вещни права, вземания, ценни книжа, други права и задължения.

Чл.20.Читалището набира средства от следните източници:

1. Членски внос:

2. Културно-просветна дейност:

3. Субсидия от общински и държавния бюджет:

4. Наеми от движимо и не движимо имущество:

5. Дарения и завещания:

6. Други приходи:

Чл.21. Читалищното Настоятелство изготвя годишния отчет за приходи и разходи, които се приемат от общото събрание. В общината се предоставя само тази част от отчета която се отнася до субсидиите от държавния и общински бюджет.

Чл.22. Счетоводната отчетност се води в пълно съответствие със закона за счетоводството и подзаконовите документи за нея.

ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ

1. Читалището се нарича „Пробуда-1934" и има кръгъл печат с надпис Народно Читалище „Пробуда-1934" с. Портитовци - Монтана в средата с разтворена книга.

2. Празника на Читалище „Пробуда-1934" с. Портитовци е на 6-ти май.

Този устав е приет от Общото Събрание на Читалището, състояло се на 20.11.2011г. ЧИТАЛИЩНО НАСТОЯТЕЛСТВО:

1. Иван Маринов Каменов - Председател

2. Мариета Благоева Борисова -Секретар

3. Кирил Василев Янев - Член

4. Иван Венчев Каменов - Член

5. Десислава Цветанова Найденова –член

**НЧ"Пробуда - 1934" с.Портитовци общ.Бойчиновци**

Настоятелство :

Председател : Федя Георгиев Фердинандов

Секретар : Силвия Стоилова Маринова

Членове : Ваньо Борисов Каменов

Веселин Ангелов Иванов

Мариета Благоева Борисова

Проверителна комисия :

Председател : Данаил Юлиев Тошев

Членове : Радослав Любенов Русинов

Силвестър Бориславов Вачев